Polisie op soek na bedrieër in RustenburgArgieffoto Die polisie in Rustenburg, Noordwes, is op soek na ŉ man genaamd mnr. Moropa wat ŉ paar mense in Rustenburg en omgewing bedrieg het onder die voorwendsel dat hy vir hulle werk het by myne in die omgewing. “ŉ Aantal van sy slagoffers het ŉ klag by die polisie in Rustenburg aanhangig gemaak,” het kapt. Paul Ramaloko, woordvoerder van die polisie, in ŉ verklaring gesê. “Sy slagoffers het glo kontant tussen R1 100 en R1 500 in sy rekening inbetaal nadat hy hulle werk belowe het.” Die polisie waarsku lede van die gemeenskap om nie vir werk te betaal waaroor hulle nie seker is nie. Persone wat slagoffers was van mnr. Moropa word versoek om kapt. Patrick Murunwa op 082 772 5991 te skakel.